до правните форми на регистрирано съдружие, командитно дружество или командитно дружество с акции.
 FI: По отношение на одиторските услуги има изискване за местожителството на поне един от одиторите във финландско дружество с ограничена отговорност.
 LT: По отношение на одиторските услуги поне 3⁄4 от акциите на одиторското предприятие трябва да принадлежат на одитори или одиторски предприятия от ЕС или ЕИП. За упражняване на професията в областта на вътрешното право (правото на ЕС и държава членка) се изисква пълноправно членство в адвокатската колегия, към което се прилага условие за националност.
 LV: В търговски дружества на положили клетва одитори повече от 50 % от дяловия капитал с право на глас трябва да е собственост на положили клетва одитори или търговски дружества на положили клетва одитори от ЕС или ЕИП.
 Услуги в областта на научноизследователската и развойната дейност
 ЕU: За публично финансираните услуги в областта на научноизследователската и развойната дейност изключителни права и/или разрешения могат да се предоставят само на граждани на ЕС и юридически лица от ЕС със седалище и адрес на управление в ЕС.
 Даване под наем/оперативен лизинг без оператори
 ЕU: По отношение на даването под наем и оперативния лизинг на въздухоплавателни средства те трябва да са собственост на физически лица, отговарящи на специални критерии за националност, или на юридически лица, отговарящи на специални критерии за собственост на капитала и контрол (включително националност на директорите), въпреки че могат да се правят изключения за краткосрочни лизингови договори.
 Други бизнес услуги
 AT: По отношение на услугите по наемане на работна сила и агенциите по наемане на работа разрешение може да се предоставя само на юридически лица със седалище и адрес на управление в ЕИП, а членовете на управителния съвет или управляващите партньори/акционери, които имат право да представляват юридическото лице, трябва да са граждани на ЕИП и да имат местожителство в ЕИП.
 BE: По отношение на услугите по охрана към управителите се прилагат изискванията за гражданство на ЕС и местожителство.
 FI: Няма задължения за национално третиране и третиране като най-облагодетелствана нация по отношение на свързаните услуги (т.е. медицински, включително услуги на психолози и стоматологични услуги; акушерски услуги; услуги на физиотерапевти и парамедицински персонал).
 EL: Няма задължения за национално третиране и третиране като най-облагодетелствана нация по отношение на зъботехниците.
 LV: По отношение на услугите по разследване само детективските агенции, чиито ръководители и служители с офис в административна институция са граждани на ЕС или на ЕИП, имат право да получат лиценз. По отношение на услугите по охрана поне половината от дружествения капитал трябва да се притежава от физически и юридически лица от ЕС или ЕИП, за да се получи лиценз.
 LT: Услугите по охрана могат да се извършват само от лица с гражданство на държава от Европейското икономическо пространство или НАТО.
 EE: Няма задължения за национално третиране и третиране като най-облагодетелствана нация за услугите по охрана.
 HR: Няма задължения за национално третиране и третиране като най-облагодетелствана нация за услугите по наемане на работна сила; услугите по разследване и по охрана.
 PL: По отношение на услугите по разследване може да се издаде лиценз на предприемач, който е физическо